**Referat fra møte i styret for Sandnes Idrettsråd**

Dato: 18.02.2021 kl. 17.30 – 19.45

Hvor: Sørbøhallen

Til stede: Paul Hetland, Siv Janne Aarrestad, Bjarte Slettebø, Hilde Moss Thorsen og

Mathias Stene

Forfall: Kristin Auestad, Pål Thornes, Karianne Stoltenberg og Brage Martin Norbakken

Dessuten møtte: Odd Willy Støve fra Sandnes kommune og daglig leder Kåre Strand.

Møtet ble ledet av Paul Hetland.

|  |  |  |  |
| --- | --- | --- | --- |
| Sak nr | Behandlet | | Ansvarlig |
| 1/21 | **Referat fra sist møte**  Ingen merknader til selve referatet.  Styret bemerket at når referatet er utsendt med merknadsfrist anses referatet som godkjent hvis det ikke er vesentlige kommentarer. Det er da ikke behov for at referatet settes opp som sak på neste møte. | |  |
| 2/21 | **Rapport fra arbeidsgruppene**    **a. Folkepulsen**  Siv Janne orienterte.  Styringsgruppa har behandlet en søknad så langt i år. Ordningen lyses nå ut med søknadsfrist 15. April, men søknader kan behandles fortløpende.  **b. Treningstider**  Ikke noe spesielt nytt.  **c. Politisk kontakt**  Henvendelser knyttet til korona-regelverket.  **d. Reklameavtaler på kommunale anlegg**  Avtale med Bogafjell IL er signert og klar. | |  |
| 3/21 | **Retningslinjer for fordeling av treningstider**  Forslag fra arbeidsgruppe (Siv Janne, Hilde og Karianne) var utsendt på forhånd.  Styret sluttet seg til innholdet i forslaget, men det ble justert på noen formuleringer i møtet.  De nye kriteriene er testet, og de gir relativt små endringer i tildelte treningstider for klubbene.  Siktemålet er at de nye kriteriene skal benyttes ved fordeling av treningstider for 2021/22. Da vil ny hall på Kleivane og hall i Forus sportssenter inngå i fordelingen, så det er relativt mye mer treningstid til fordeling blant klubbene i Sandnes.  Hvis det er store motforestillingen mot forslaget som kommer fram i høringsrunden kan det bli vanskelig.  **Vedtak:**  Forslaget blir sendt lagene til høring med 2 – 3 ukers frist. | | Siv Janne retter opp  Kåre |
| 4/21 | **Orienteringssak: Høring – felles utlånsreglement for frivillige lag og foreninger.**  Idrettsrådet har sendt inn en uttalelse innen fristen der 2 forhold påpekes:   * Det må finnes praktiske løsninger for lag som bruker kommunale lokaler ofte slik at ikke nøkler/nøkkelkort må hentes og leveres for hver bruk. * Ved prioritert aktivitet i skolenes regi bør de berørte lagene få melding om at treningstid bortfaller minst 3 uker på forhånd. | |  |
| 5/21 | **Korona-situasjonen – status for idretten**  Status nå er at Sandnes følger nasjonale regler.  Det ventes at endringer blir presentert 19.2.20. | |  |
| 6/21 | **Sonesamling i mars?**  Helgesamlingen er utsatt til høsten pga. Korona.  Det avholdes et kveldsmøte med begrenset deltakelse 11. Mars. | | AU deltar på kveldsmøtet |
| 7/21 | | **Folkekortet**  Daglig leder presenterte initiativ fra Folkehallene knyttet til tegning av medlemskap i idrettslag i Folkehallenes anlegg. Dette for å sikre at de som bruker Folkehallene er medlemmer av et idrettslag.  Styret vurderte forslaget som uklart, og påpekte at dette kan få betydning for fordeling av kommunale midler, LAM-midler og tildeling av treningstid.  **Vedtak:**  Saken utsettes, og styret ba om å få presentert et mer konkret opplegg før vurdering. | Kåre |
| 8/21 | | **Årsmøte-dokumenter – første gjennomgang.**  Forslag til beretning og resultatregnskap var utsendt på forhånd.  Styret hadde ikke merknader i møtet, men ba arbeidsutvalget gå gjennom dokumentene for endelig behandling i styret.  **Vedtak:**  Dato for årsmøte utsettes til 27. Mai 2021 på grunn av smittesituasjonen. | AU |
| 9/21 | | **Nytt fra kommunen**  Odd Willy orienterte.   1. Henvendelser rundt Korona-reglene tar mye tid i administrasjonen. 2. Noe tilleggsmidler fra Korona-potten er satt av til rehabilitering av golv i Giskehallen, så rammen er nå 1,5 mill kr. Planlagt start mai 2021. 3. 2 baner for Pump-track er finansiert. En ved Sandvedparken og en ved speiderhuset (Roald Amundsensgate) 4. Avtale om Cricket-bane på Sviland er i orden. Den vil trolig være klar til sommeren. 5. Treningslys på friidrettsbanen på stadion kommer til sommeren. 6. Sandnes IL har søkt om NM i friidrett i 2023 eller 2024. 7. Diskusjon rundt status for kiosken i Giskehallen. Inventaret i kiosken er revet, og kiosken kan ikke brukes. Det må avklares om kommunen har planer for hvor kiosk-salget skal skje og hvordan dette skal organiseres framover. Odd Willy anmodes om å sjekke opp dette. | Odd Willy |
| 10/21 | | **Eventuelt**  Ingen saker kom opp. |  |

Referent: Kåre